01.02.2024.

*Par iepirkuma procedūras “Tramvaja pieturvietu pārbūve un*

*sliežu ceļu posmu pārbūve un atjaunošana*

*Bebru ielā un Kurzemes prospektā.” (ID Nr. RS/2024/2)*

*nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums****: Vai izmaksās jāiekļauj maksu par transporta būvju izmantošanu (lietošanu) Rīgas ielu sarkano līniju robežās un transporta būvju un inženierkomunikāciju aizsardzības zonās?*

**Atbilde:** Informējam, ka pretendentam finanšu piedāvājumā nav jāiekļauj izmaksas par **transporta būvju izmantošanu Rīgas ielu sarkano līniju robežās un transporta būvju un inženierkomunikāciju aizsardzības zonās. Papildus norādām, ka būvuzņēmējam būs jāveic samaksa** par transporta būvju izmantošanu Rīgas ielu sarkano līniju robežās un transporta būvju un inženierkomunikāciju aizsardzības zonās par periodu, kad būvuzņēmēja vainas dēļ tiek nepamatoti kavēts līguma izpildes termiņš.

***2.jautājums:*** Lūdzam Pasūtītāju norādīt Lokālās tāmes Nr.1-1, pozīcijās Nr.7; Nr.10; Nr.12 minēto “uz Pasūtītāja norādītu uzglabāšanas vietu” iespējamo transportēšanas attālumu no objekta?

**Atbilde:** Informējam, ka aptuvenais transportēšanas attālums ir 2 km.

***3. jautājums***: *Iepirkumam pievienotajā būvprojekta dokumentācijā, Darbu organizēšanas projekts uzrādītas 4 gab., Pagaidu pasažieru platformas (L=40m). Projekta informācijā nav atrodama specifikācija pagaidu platformu izbūvei, platums, augstums, seguma veids. Lūdzam Pasūtītāju papildināt būvprojektu ar nepieciešamo informāciju?*

**Atbilde:** Informējam, ka platformas virsmai jābūt ar neslīdošu virsmu, 40 m garai, 2 m platai, platformas augšai jābūt vienā līmenī ar sliežu galvu. Papildus norādām, ka platformas materiālu izvēlas būvuzņēmējs, pirms tam saskaņojot to ar Pasūtītāju.

***4.jautājums:*** *Iepirkumam pievienotajā Darbu daudzumu un izmaksu sarakstā, Lokālās tāmes Nr.1-1 pozīcijā Nr.3 norādīts darbu veids “Informācijas stenda (būvtāfeles) un informācijas plāksnes (pēc būvdarbu pabeigšanas) izgatavošana un uzstādīšana” 1 gab. Projekta informācijā nav atrodama nepieciešamā specifikācija šai tāmes pozīcijai. Lūdzam Pasūtītāju papildināt būvprojektu ar nepieciešamo informāciju?*

**Atbilde:** Informējam, nolikumā ir veikti grozījumi un tie ir publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv). Papildus norādām, ka būvtāfelei/ ēm jāatbilst ar būvdarbu īstenošanu saistīto normatīvo aktu noteiktajam formātam, proti, saturam un citai vizuālajai informācijai.

***5.jautājums:*** *Iepirkumam pievienotajā būvprojekta dokumentācijā, Darbu organizēšanas projekts, rasējumā DOP-1-1, Skaidrojošais apraksts norādīts, ka :“Būvdarbi tiek veikti un vērtēti saskaņā ar VAS “Latvijas Valsts ceļi” izstrādātajām autoceļu būvdarbu specifikācijām “ABS 2023”, savukārt Iepirkumam pievienotajā Skaidrojošā apraksta punktā nr. 7. BŪVDARBU ORGANIZĒŠANA UN SPECIFIKĀCIJAS minēts, ka “Būvdarbi tiek veikti un vērtēti saskaņā ar VAS „Latvijas Valsts ceļi” izstrādātajām specifikācijām „Ceļu specifikācijas 2019”, papildus tam “Darbu daudzumu un izmaksu sarakstā, sadaļā Piezīmes: norādīts, ka “darbus veikt atbilstoši būvprojektam un Ceļu specifikācijām 2019”. Lūdzam Pasūtītāju skaidrojumu pēc kurām specifikācijām būs jāvadās darbu izpildē?*

**Atbilde:** informējam, nolikumā ir veikti grozījumi. Grozījumi ir publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***6.jautājums:*** *Būvprojekta sadaļā, Ceļa darbi, dokumentā TS\_Sliedes, punktā 1.Prasības sliedēm pēc apraksta var spriest, ka nepieciešamas 3 veidu sliedes, 1. Sliežu tips 60R1 ar tērauda apzīmējumu 260 (nerūdīts tērauds) – taisnajiem gabaliem, 2. Sliežu tips 60R1 ar tērauda apzīmējumu R340GHT (rūdīts tērauds) – pieturvietām, 3. Rievsliedes 62R1 R340GHT (rūdīts tērauds) – līknēm kur rādiuss mazāks par R200m. Tāmes pozīcijās norādītas tikai divu veidu sliedes, Sliedes 60R1 (ar paaugstinātu nodilumizturību) un Sliedes 62R1 (ar paaugstinātu nodilumizturību). Jautājums, vai komentārs (ar paaugstinātu nodilumizturību) nozīmē “rūdīts tērauds”?, ja tā, kurā apjomā ietilpst “Sliežu tips 60R1 ar tērauda apzīmējumu 260 (nerūdīts tērauds)” ?*

**Atbilde:** Lūdzam skatīt 2024.gada 30.janvārī publicētās atbildes uz iespējamā pretendenta jautājumiem.

Iepirkumu komisijas priekšsēdētāja Inta Novika